joelniklaus/EU_Wikipedias huggingface dataset:
Γεώργιος Τσόντος Βάρδας

Ο Γεώργιος Τσόντος ή καπετάν Βάρδας (1871-1942) ήταν Έλληνας Μακεδονομάχος στρατιωτικός από την Κρήτη.

Βιογραφία

Γεννήθηκε στο χωριό Ασκύφου της επαρχίας Σφακίων το 1871 και πατέρας του ήταν ο καπετάν Τσόντος Λάμπης που διεκρίθη στην επανάσταση του 1866 σε μάχες όπως η Μάχη του Καλονύκτη Ρεθύμνου. Το 1888 εισήλθε στην Στρατιωτική Σχολή Ευελπίδων και ορκίστηκε το 1893 ανθυπολοχαγός πυροβολικού. Έλαβε μέρος στην Κρητική Επανάσταση του 1897-1898 καθώς και στον Μακεδονικό Αγώνα, Στην Μακεδονία μαζί με Κρήτες εθελοντές έλαβε μέρος σε επιχειρήσεις στις περιοχές Κορεστίων-Καστοριάς-Φλώρινας-Μοναστηρίου. Βαρύνεται με την κατηγορία της εκτέλεσης του Καστοριανού οπλαρχηγού Αριστείδη Μαργαρίτη. Το ψευδώνυμο καπετάν Βάρδας του δόθηκε κατά την δράση του στον Μακεδονικό Αγώνα.Συμμετείχε, ως Λοχαγός, στους Βαλκανικούς Πολέμους (1912-1913). Το 1914 παραιτήθηκε από το στράτευμα για να προσφύγει στην Βόρεια Ήπειρο, όπου τέθηκε υπό τις διαταγές της εκεί Προσωρινής Κυβέρνησης της Αυτόνομης Ηπείρου. Τέθηκε υπεύθυνος του τομέα Κορυτσάς μέχρι και τον Οκτώβριο του 1914.Στην περίοδο του Εθνικού Διχασμού τέθηκε στο πλευρό των φιλοβασιλικών κύκλων με αποτέλεσμα να αποταχθεί από το στράτευμα. Επανήλθε το 1920 και διετέλεσε το επόμενο έτος διοικητής της Σχολής Ευελπίδων. Απομακρύνθηκε για δεύτερη φορά μετά την επικράτηση του κινήματος της 11ης Σεπτεμβρίου το 1922, ενώ επανήλθε πάλι σε περιορισμένο βαθμό το 1927 και πλήρως το 1935.Ο Γεώργιος Τσόντος έφτασε μέχρι του βαθμού του Αντιστράτηγου, ενώ άφησε πλούσιο αρχείο με δικά του απομνημονεύματα το οποίο χρησίμευσε σε διάφορες ιστορικές μελέτες αργότερα.Το 1932 εξελέγη βουλευτής Φλωρίνης και το 1933 Καστοριάς.

Προς τιμήν του υπάρχει οδός στην περιοχή του Παλαιού Σταθμού στη Θεσσαλονίκη όπως και σε άλλες πόλεις (Αθήνα, Ηράκλειο, Χανιά, Γαλάτσι, Καστοριά, Φλώρινα).

Πηγές
Συλλογικό έργο, Παγκόσμιο Βιογραφικό Λεξικό, Εκδοτική Αθηνών. Αθήνα 1987.
Αθανάσιος Ε. Καραθανάσης, «Περάσματα και Οδηγοί του Μακεδονικού Αγώνος», Εταιρεία Μακεδονικών σπουδών

Παραπομπές

Εξωτερικοί σύνδεσμοι
ΓΕΩΡΓΙΟΣ ΤΣΟΝΤΟΣ – (KAPETAN ΒΑΡΔΑΣ)

Μακεδονομάχοι
Βουλευτές Καστοριάς
Βουλευτές Φλώρινας
Βουλευτές Φλώρινας - Καστοριάς
Έλληνες αξιωματικοί του πυροβολικού
Συμμετέχοντες στον Βορειοηπειρωτικό Αγώνα
Αντιβενιζελικοί
Ηλίας Δημητρακόπουλος

Ο Ηλίας Δημητρακόπουλος (1928 - 16 Φεβρουαρίου 2016) ήταν Έλληνας δημοσιογράφος.

Βιογραφικά στοιχεία 

Γεννήθηκε την 1η Δεκεμβρίου 1928 στην Αθήνα. Όντας μαθητής στο Πειραματικό Γυμνάσιο, κατά τη διάρκεια της Κατοχής εντάχθηκε το 1941 στην αντιστασιακή Οργάνωση Αναστάσεως Γένους , υποβοηθώντας το δίκτυο πληροφοριών και κατασκοπείας της οργάνωσης. Στις 12 Οκτωβρίου του 1943, συνελήφθη στο Ζάππειο από τους Γερμανούς και φυλακίστηκε στις φυλακές Αβέρωφ. Μετά την απελευθέρωση εργάστηκε στην εφημερίδα Η Καθημερινή διαδραματίζοντας σημαντικό ρόλο στην επιστροφή του Μακαρίου από το εξωτερικό και στην ήττα του Κωνσταντίνου Καραμανλή. Με το ξέσπασμα της δικτατορίας το 1967, καταφεύγει στη Δανία και στη συνέχεια για τις ΗΠΑ, όπου θα αναπτύξει σημαντική αντιδικτατορική δράση. Αφορμή για να δραπετεύσει από την Ελλάδα στάθηκε η κλήση του από τον Ου Θαντ, γενικό γραμματέα του ΟΗΕ, προκειμένου να εκπροσωπήσει τον ελληνικό τύπο στο 6ο Διεθνές Συνέδριο του Οργανισμού στη Βαρσοβία της Πολωνίας. Μετά από αρκετές περιπέτειες η ελληνική κυβέρνηση έδωσε την άδεια για να ταξιδέψει στο εξωτερικό. Εκεί κατόπιν συνεννόησης με τον πρωθυπουργό της Δανίας φυγαδεύθηκε μέσω της δανικής πρεσβείας για τη Δανία.

Στις ΗΠΑ ο Δημητρακόπουλος έγινε πολιτικός σύμβουλος του γερουσιαστή και υποψηφίου προέδρου των ΗΠΑ, Τζορτζ Μαγκόβερν, και προσπάθησε να συντονίσει τον αντιδικτατορικό αγώνα στις ΗΠΑ ερχόμενος σε επαφή με πολλούς αμερικανούς πολιτικούς όπως ο Τεντ Κέννεντυ κ.α.. Ήταν αυτός δε που αποκάλυψε τη χρηματοδότηση της προεκλογικής εκστρατείας του Νίξον από τον Τομ Πάπας. Για τη δράση του τού αφαιρέθηκε η ελληνική ιθαγένεια, ενώ υπήρξαν σκέψεις ακόμα και για τη δολοφονία του. Στα αρχεία του συμβουλίου Ασφαλείας υπήρχε φάκελος με τον τίτλο Θάνατος του Δημητρακόπουλου σε ελληνικές φυλακές, φάκελος όμως ο οποίος δεν εντοπίστηκε καθώς τον είχε πάρει ο Χένρυ Κίσσινγκερ, φεύγοντας από την εξουσία. Μετά την κατάρρευση της Χούντας επέστρεψε στην Ελλάδα. Για την προσφορά του τιμήθηκε από τον πρόεδρο της Ελληνικής Δημοκρατίας, Κάρολο Παπούλια, με τον Ταξιάρχη του Τάγματος του Φοίνικα σε ειδική τελετή που πραγματοποιήθηκε στην ελληνική πρεσβεία στις ΗΠΑ. Παρόντες ήταν ο γερουσιαστής Μαγκόβερν, ο βραβευμένος με Πούλιτζερ, Σέιμουρ Χερς, Κρίστοφερ Χίτσενς κ.α.

Απεβίωσε στην Ουάσινγκτον, όπου και διέμενε μόνιμα. Έχει συγγράψει το βιβλίο «Η Απειλή Δικτατορίας», το οποίο εκδόθηκε τη δεκαετία του 1960 και τόνιζε τον κίνδυνο επιβολής στρατιωτικού καθεστώτος.

Πηγές

Έλληνες δημοσιογράφοι
Αντιδικτατορικός αγώνας
Αλεξάνδρεια στον Ευφράτη ποταμό

Η ίδρυση της Αλεξάνδρειας αυτής (στην διώρυγα Πολλακόπα του ποταμού Ευφράτη), αναφέρεται από τον Αρριανό σαν συμβάν λίγο πριν τον θάνατο του Μεγάλου Αλεξάνδρου. Πράγματι όταν ο τελευταίος αποφάσισε να ναυπηγήσει στόλο στον Ευφράτη για να εξερευνήσει τα αραβικά παράλια, πέρασε από τον παραπόταμο Πολλακόπα. Στην προσπάθειά του να προμηθεύσει με νερό την γύρω περιοχή (που την μάστιζε η ξηρασία), προέβη στις κατάλληλες επιδιορθώσεις στον παραπόταμο. Εκεί τελικά που ο Πολλακόπας ενώνεται με λίμνες, ο Αλέξανδρος ίδρυσε την δική του Αλεξάνδρεια, εγκαθιστώντας σε αυτήν Έλληνες απόμαχους μισθοφόρους. 

Στην θέση της αρχαίας πόλης βρίσκεται η σημερινή Iskandariya του κεντρικού Ιράκ.

Πηγές
 https://web.archive.org/web/20100318051826/http://www.alexanderofmacedon.info/greek/E3gr.htm
 Αρριανού Αλεξάνδρου ανάβασις

Αρχαίες ελληνικές πόλεις
Αρχαίες πόλεις της Μεσοποταμίας
Ντέιβ Γκρολ

Ο Ντέιβ Γκρόλ (David Eric "Dave" Grohl, 14 Ιανουαρίου 1969) είναι Αμερικανός ντράμερ και κιθαρίστας, γνωστός για την συμμετοχή του σε πολλά συγκροτήματα, όπως οι Νιρβάνα, Foo Fighters και Them Crooked Vultures.

Καριέρα
Ο Γκρολ ξεκίνησε την ενασχόληση του με την μουσική στην ηλικία των 12, παίρνοντας μαθήματα κιθάρας. Σύντομα όμως βαρέθηκε τα μαθήματα και αποφάσισε να μάθει από μόνος του. Στην αρχή ήθελε απλά να ξέρει να παίζει για να περνάει καλά με τους φίλους του, αλλά αργότερα θέλησε να συμμετάσχει σε συγκρότημα. Και έτσι έγινε. Συμμετείχε στο συγκρότημα Freak Baby, όπου άρχισε να ενδιαφέρεται για τα ντραμς και αποφάσισε να μάθει. 

Στην ηλικία των 17 ετών, έγινε μέλος των Scream. Σε μια συναυλία τους, όπου έπαιζε ντραμς, τον είδαν ο Κερτ Κομπέιν και ο Κρις Νοβοσέλιτς, μέλη των Νιρβάνα. 
Μετά από μια κρίση στο συγκρότημα του Ντέιβ, ο Νοβοσέλιτς αποφάσισε να του τηλεφωνήσει για να του ζητήσει να επισκεφτεί το Σιάτλ όπου έπαιζαν και να τους δει. Ο Ντέιβ ενθουσιάστηκε και ο Κομπέιν με τον Νοβοσέλιτς του πρότειναν να μπει στο συγκρότημα, στην θέση του ντράμερ.

Όλα κυλούσαν ομαλά με τους Νιρβάνα, αφού ήρθε η επιτυχία του Nevermind, μέχρι την στιγμή του θανάτου του Κομπέιν. Μπορεί να ήταν συντετριμμένος, αλλά αποφάσισε να συνεχίσει την μουσική του καριέρα.

Το 1995 δημιούργησε τους Foo Fighters, όπου έπαιζε κιθάρα. Το συγκρότημα έγινε πολύ γνωστό και με πολλές πωλήσεις. 

Το 2009, μαζί με τον Josh Homme και τον John Paul Jones δημιούργησαν το super-group Them Crooked Vultures.

Εξωτερικοί σύνδεσμοι 

  

Αμερικανοί μουσικοί
Αμερικανοί κιθαρίστες
Ντράμερς
Ροκ μουσικοί
Βραβευμένοι με Γκράμι
Κυαμισμός

Ο κυαμισμός (ανεπάρκεια της αφυδρογονάσης της 6-φωσφορικής γλυκόζης) είναι μία κληρονομική ασθένεια του ανθρώπου που ακολουθεί φυλοσύνδετο υπολειπόμενο τύπο κληρονομικότητας.
Στα άτομα που πάσχουν από την ασθένεια αυτή, παρατηρείται έλλειψη του ενζύμου αφυδρογονάση της 6-φωσφορικής γλυκόζης (G6PD ή G6PDH), το οποίο συμμετέχει στον κύκλο των φωσφορικών πεντοζών και είναι ιδιαίτερα σημαντικό για το μεταβολισμό των ερυθρών αιμοσφαιρίων. Τα άτομα που πάσχουν από την ασθένεια αυτή εμφανίζουν αιμολυτική αναιμία αν καταναλώσουν κουκιά ή αν έλθουν σ' επαφή με συγκεκριμένες χημικές ουσίες (π.χ. ναφθαλίνη).

Μεταβολικές διαταραχές
Τροφική ευαισθησία
Οικογένεια Βούλγαρη

Η Οικογένεια Βούλγαρη είναι παλιά ναυτική οικογένεια της Ύδρας, μέλη της οποίας διακρίθηκαν στην πολιτική.

Μέλη οικογένειας 

 Γεώργιος Βούλγαρης, γενάρχης της οικογενείας
 Δημήτριος (Δήμας) Βούλγαρης, ναυτικός, σύζυγος της Ελένης Γκίκα και γιος του Γεωργίου
 Γεώργιος Βούλγαρης, κοτζαμπάσης της Ύδρας, σύζυγος Μαρίας Γκίκα και γιος του Δημητρίου
 Δημήτριος Βούλγαρης, πρωθυπουργός, σύζυγος της Μαρίας Λάζαρου Κουντουριώτη και γιος του Γεωργίου
 Γεώργιος Δ. Βούλγαρης, διπλωμάτης, υπουργός και γιος του Δημητρίου
 Λάζαρος Βούλγαρης, βουλευτής, σύζυγος Ανδριάνας Ρώμα και γιος του Δημητρίου
 Μαρία Βούλγαρη, σύζυγος του Αλέξανδρου Καραπάνου και κόρη του Λάζαρου
 Χριστίνα Καραπάνου, σύζυγος Μιχαήλ Μελά και κόρη της Μαρίας
 , σύζυγος του Δημήτριου Πατρινού και κόρη της Μαρίας
 , σύζυγος Κωνσταντίνου Σκουμπουρδή και κόρη της Ελένης
 , σύζυγος Γεωργίου Ν. Μομφεράτου και κόρη της Μαρίας
 Νικόλαος Μομφεράτος, εκδότης, υπουργός και γιος της Ελένης
 Γεώργιος Μομφεράτος, πολιτευτής, σύζυγος Δανάης Στράτου και γιος του Νικολάου
 Ευφροσύνη Σκουμπουρδή, σύζυγος Περικλή Βυζαντίου και κόρη της Μαρίας
 Ντίκος Βυζάντιος, ζωγράφος και γιος της Ευφροσύνης
 Μαριλένα Λιακοπούλου, ιδρύτρια αίθουσας τέχνης Αθηνών, σύζυγος Λιακόπουλου και κόρη του Περικλή
 , σύζυγος του Βασίλειου Νικολόπουλου και κόρη της Μαρίας
 , κυρία επί των τιμών της Βασίλισσας, σύζυγος του Αντωνίου Κριεζή και κόρη του Γεωργίου
 Επαμεινώνδας Κριεζής, βουλευτής, υπουργός και γιος της Κυριακούλας
 Αντώνιος Κριεζής, υποναύαρχος, σύζυγος Αλεξάνδρας Στεφάνου Δραγούμη και γιος του Επαμεινώνδα
 , σύζυγος Θεόδωρου Ηπίτη και κόρη του Αντωνίου
 Αντώνιος Ηπίτης, αξιωματικός του στρατού, συγγραφέας και γιος της Ελένης
 Ιωάννης Ηπίτης, αξιωματικός του Πολεμικού Ναυτικού, αρχηγός του ΓΕΝ και γιος της Ελένης
 Δημήτριος Κριεζής, υποναύαρχος και γιος της Κυριακούλας
 Κωνσταντίνος Κριεζής, πρόξενος και γιος της Κυριακούλας
 Ιωάννης Βούλγαρης, ναυμάχος του 1821 και γιος του Δημητρίου
 Νικόλαος Βούλγαρης, γιος του Δημητρίου
 Γεώργιος Βούλγαρης, αγωνιστής, σύζυγος Παρασκευής Βώκου και γιος του Νικολάου
 Πέτρος Βούλγαρης, αγωνιστής, δημοτικός υπάλληλος, σύζυγος Ανδριάνας Κριεζή και γιος του Νικολάου
 Γεώργιος Βούλγαρης, σύζυγος της Αρχοντώς Βατσαξή και γιος του Πέτρου
 Πέτρος Βούλγαρης, ναύαρχος, πρωθυπουργός της Ελλάδας, σύζυγος Έρω Ντε Πιαν και γιος του Γεωργίου
Φραντζέσκος Βούλγαρης, αγωνιστής και γιος του Δημητρίου

Αναφορές
Νομός Ελβασάν

Ο νομός Ελμπασάν ή Ελβασάν (αλβανικά: Qarku i Elbasanit) βρίσκεται στη Κεντρική Αλβανία και είναι ένας από τους δώδεκα νομούς της Αλβανίας. Βρίσκεται στο κεντρικό τμήμα της Αλβανίας και συνορεύει στα ανατολικά με τη Δημοκρατία της Βόρειας Μακεδονίας. Καταλαμβάνει έκταση 3.278 τ.χλμ. και ο συνολικός της πληθυσμός του είναι 343.959 σύμφωνα με την Αλβανική απογραφή του 2006. Πρωτεύουσα του νομού είναι το Ελβασάν.

Παραπομπές 

Νομοί της Αλβανίας
Πάνορμος Κυζίκου

Η Πάνορμος, σήμερα στα τουρκικά Μπαντίρμα (Bandırma) είναι πόλη της Τουρκίας στη Μικρά Ασία. Βρίσκεται στα νότια παράλια της Προποντίδας, σε απόσταση 60 ναυτικών μιλίων από την Κωνσταντινούπολη και 100 περίπου χλμ. από την Προύσα, κοντά στην αρχαία Κύζικο. Έχει σήμερα 145.089 κατοίκους (2014) και ανήκει στην επαρχία του Μπαλικεσίρ.

Συνδέεται σιδηροδρομικά με τις πόλεις του Μπαλικεσίρ και της Σμύρνης. Διαθέτει ασφαλές λιμάνι το οποίο και βοηθά στο εμπόριο μεταξύ των δύο μεγάλων πόλεων της Σμύρνης και της Κωνσταντινούπολης. Στην πόλη λειτουργούν πανεπιστημιακές σχολές του Πανεπιστημίου του Μπαλικεσίρ, η Σχολή Οικονομικών και Διοικητικών Επιστημών, η Σχολή Ναυτιλιακών και η Σχολή Υγείας.

Ιστορικά στοιχεία
Οι πρώτες ενδείξεις για την κατοίκηση της πόλης ανάγονται  μεταξύ του 8ου και 9ου π.Χ. αιώνα. Ο πρώτος οικισμός ήταν ένας «ασφαλής λιμένας»,  εξ ου και η ονομασία Πάνορμος η οποία διατηρείται ως και σήμερα, με την ανάλογη παραφθορά, στα τουρκικά. Κατακτήθηκε από τον Μέγα Αλέξανδρο το 334 π.Χ., μετά πέρασε στην κυριαρχία των Ρωμαίων και κατόπιν έγινε τμήμα της Βυζαντινής Αυτοκρατορίας. Οι Βυζαντινοί την έχασαν το 1345, όταν έπεσε στα χέρια των Οθωμανών του Ορχάν. Με τη μεγάλη  πυρκαγιά του 1874 ολόκληρη η Πάνορμος καταστράφηκε. Μετά την πυρκαγιά ανοικοδομήθηκε σύμφωνα με το ιπποδάμειο σύστημα. Με το τέλος του Ρωσοτουρκικού πολέμου του 1876- 1878 στην Πάνορμο εγκαταστάθηκαν Τάταροι από την Κριμαία, γεγονός που άλλαξε την φυσιογνωμία της πόλης και οδήγησε στην αύξηση πληθυσμού της. Σύμφωνα με την οθωμανική απογραφή του 1901 η πόλη είχε περίπου 16.500 κατοίκους, από αυτούς οι περισσότεροι, 10.000 κάτοικοι, ήταν μουσουλμάνοι (Τούρκοι, Τάταροι, Κιρκάσιοι, Τσιγγάνοι), οι Έλληνες ήταν 5.800 και 630 ήταν από άλλες εθνότητες (Αρμένιοι, Εβραίοι κ.λ.π.). Μετά την Μικρασιατική καταστροφή οι Έλληνες αναγκάστηκαν να εγκαταλείψουν την πόλη στις 17 Σεπτεμβρίου του 1922 όταν μαζί με το Γ΄ Σώμα Στρατού αποχώρησαν και πέρασαν στις απέναντι ακτές (Ραιδεστό) της Ανατολικής Θράκης.

Οι Έλληνες της Πανόρμου διέθεταν ακμάζουσα κοινότητα με τέσσερις εκκλησίες, ημιγυμνάσιο αρρένων, οικοτροφείο θηλέων, έντεκα πρωτοβάθμιες σχολές αρρένων και δύο θηλέων. Μετά τη συνθήκη της Λωζάνης, το 1922, οι Παντερμαλήδες προσέφυγαν σε διάφορες περιοχές της Βόρειας Ελλάδας, όπως η Θεσσαλονίκη, το Πολύκαστρο κ.α.

Πηγές

Εξωτερικοί σύνδεσμοι

Ασιατικές πόλεις της Τουρκίας
Λιμένες της Τουρκίας
Προποντίδα
Αρχαίες πόλεις της Μυσίας
Βοττική

Η Βοττική είναι περιοχή κοντά στην Όλυνθο στη Χαλκιδική. 
Πήρε το όνομά της από τους Βοττιαίους που εγκαταστάθηκαν εκεί, μετά την ενσωμάτωση στο Μακεδονικό βασίλειο, της περιοχής όπου ζούσαν μέχρι τότε, της Βοττιαίας (η οποία φέρεται να βρισκόταν ΒΑ της Ημαθίας στην περιοχή μεταξύ των ποταμών Λουδία, Αλιάκμονα και Αξιού, δηλαδή την περιοχή γύρω από την λίμνη των Γιαννιτσών).

Την εποχή της εκστρατείας του Ξέρξη στον ελλαδικό χώρο, στη Βοττική υπαγόταν και η Όλυνθος. Η τελευταία κατελήφθη από τον Πέρση στρατηγό Αρτάβαζο το 479 π.Χ., ο οποίος υποπτεύθηκε ότι ετοιμαζόταν αποστασία της πόλης από το Μεγάλο Βασιλιά, και αφού κατέσφαξε τους κατοίκους της την παρέδωσε έρημη στους Χαλκιδείς αποίκους που είχαν εγκατασταθεί στις γύρω περιοχές.

Η Όλυνθος, ερημώθηκε από τον Αθηναίο στρατηγό Φορμίωνα, αφού επαναστάτησε κατά των Αθηναίων, το 432π.Χ. (μέχρι τότε ήταν σύμμαχός τους). Τρία χρόνια αργότερα οι Αθηναίοι επιτέθηκαν και πάλι ενάντια στη Βοττική αλλά αποκρούστηκαν στη Σπάρτωλο. Όμως την ίδια χρονιά ερημώθηκε από το βασιλιά της Θράκης Σιτάλκη.

Η Βοττική λεηλατήθηκε ξανά στη διάρκεια των Ολυνθιακών πολέμων (349 π.Χ.) από το Χαριδίμη. Από τα μέσα του 4ου π.Χ. αιώνα παύει η χρησιμοποίηση του ονόματος Βοττική στην Μακεδονία.

Πηγή
Εγκυκλοπαίδεια Πάπυρος Λαρούς Μπριτάννικα, τ.12
Επαρχία Αγίων Σαράντα

Η Επαρχία Αγίων Σαράντα (αλβανικά: Rrethi i Sarandës) είναι μία από τις τρεις επαρχίες του νομού Αυλώνα, στη νότια Αλβανία. Βρίσκεται νοτιότερα από τις τρεις στα σύνορα με τον ελληνικό νομό Θεσπρωτίας. Η επαρχία καταλαμβάνει έκταση 730 τ.χλμ. και ο πληθυσμός της είναι 40.200 κάτοικοι. Πρωτεύουσα της επαρχίας είναι οι Άγιοι Σαράντα. Μεγάλο κομματι του πληθυσμού ανήκει στην ελληνική μειονότητα

Παραπομπές 

Αγιοι Σαραντα
Νομός Αυλώνα
Επαρχία Δέλβινου

Η Επαρχία Δέλβινου (αλβανικά: Rrethi i Delvinës) είναι μία από τις τρεις επαρχίες του νομού Αυλώνα. Βρίσκεται ανάμεσα στην επαρχία Αγίων Σαράντα και τον νομό Αργυροκάστρου. Η επαρχία καταλαμβάνει έκταση 348 τ.χλμ. (η μικρότερη από τις τρεις επαρχίες του Αυλώνα) και ο πληθυσμός της είναι 12.128 κάτοικοι. Πρωτεύουσα της επαρχίας είναι το Δέλβινο. Μεγάλο κομματι του πληθυσμού ανήκει στην ελληνική μειονότητα

Παραπομπές 

Δέλβινου
Νομός Αυλώνα
Κίτσος Μπότσαρης

Ο Κίτσος Μπότσαρης (1754-1813) ήταν ο δευτερότοκος γιος του Γιώργη Μπότσαρη της σπουδαίας σουλιώτικης φάρας των Μποτσαραίων. Ήταν ο πατέρας του θρυλικού Μάρκου Μπότσαρη.

Βιογραφία
Γεννήθηκε το 1754 στο Σούλι. Μετά το θάνατο του πρωτότοκου αδελφού του Τούσια, το 1792, ανέλαβε την αρχηγία της φάρας των Μποτσαραίων. Ο Κίτσος Μπότσαρης ήταν ένα από τα πέντε παιδιά των οπλαρχηγών Σουλιωτών που είχε πάρει ο Αλή Πασάς ως ομήρους στην πρώτη εκστρατεία του στο Σούλι το έτος 1789. Είχε λοιπόν ανατραφεί για αρκετό χρονικό διάστημα κοντά στον πασά των Ιωαννίνων, και αργότερα απελευθερώθηκε. Έμελλε όμως περί τα τέλη του 18ου αιώνα, μετά το θάνατο του πατέρα του, να συλληφθεί και πάλι όμηρος, αυτή τη φορά μαζί με τον γιο του Κωνσταντίνο, και να οδηγηθεί και πάλι στην Αυλή του Αλή Πασά. 

Παρά την οδυνηρή αυτή εξέλιξη, ο Κίτσος Μπότσαρης, από τα στοιχεία που έχουν δει το φως, ως μετριοπαθής, φαίνεται ότι συνέχιζε να χαίρει της συμπάθειας του Αλή Πασά και να τελεί υπό αγαθή συμβίωση μαζί του. Όταν όμως επήλθαν τα γεγονότα του 1803 (τρίτη εκστρατεία του Αλή Πασά κατά του Σουλίου), ο Κίτσος Μπότσαρης, εγκαταλείποντας τον γιο του στην Αυλή του Αλή Πασά, έσπευσε στην πατρίδα του που κινδύνευε και σαν ανήμερο θηρίο τέθηκε επικεφαλής μιας φάλαγγας Σουλιωτών που δεν είχαν ακόμη εγκαταλείψει την πατρίδα τους, για να κατευθυνθούν προς την Πάργα και τα ρωσοκρατούμενα Επτάνησα. Με τη φάλαγγα αυτή αμυνόμενος, ζήτησε τελικά να εγκατασταθεί σε περιοχή πλησίον της Άρτας, γενόμενος έτσι ένας από τους μεγάλους ήρωες τόσο του Ζαλόγγου, όσο και αργότερα της μάχης του Σέλτσου.

Στη συνέχεια όμως, βλέποντας πως κάθε αντίσταση ήταν πλέον μάταιη, κατέφυγε και αυτός στην Πάργα (πόλη της Επτανήσου Πολιτείας) και από εκεί πέρασε στην Κέρκυρα, όπου και κατατάχθηκε στα τάγματα των Ηπειρωτών με το βαθμό του μαγιόρου (ταγματάρχη), και διακρίθηκε για τη γενναιότητά του και την πειθαρχία του. Μετά την πτώση του Ναπολέοντα, παρασυρθείς από διάφορες δόλιες υποσχέσεις του Αλή Πασά που του μετέφεραν απεσταλμένοι του τελευταίου, τους ακολούθησε στην Ήπειρο, όμως αυτοί τον συνέλαβαν και τον έστειλαν στην Άρτα, όπου και δολοφονήθηκε (1813) κατ΄ εντολή του Αλή Πασά, από τον αρματολό Γώγο Μπακόλα του Βάλτου, προς τον οποίον αργότερα οι Σουλιώτες ποτέ δεν έπαψαν να τρέφουν άσπονδο μίσος.

Ο Κίτσος Μπότσαρης είχε παντρευτεί τρεις φορές:   

1) τη Χρυσούλα Παπαζώτου-Γιώτη, με τέκνα τους Ιωάννη (; - 1804), Ελένη (1785-1804),  Μαρία, Μάρκο (1790-1823), Κωνσταντίνο (1792-1853), Δέσποινα, Γεώργιο.

2) την Αναστασία Μακαντώνη, με τέκνο την Αγγελική (1800-1890).

3) τη Βασιλική Μπαμπίλη, με τέκνα τους Αναστασία (1808 - ;), Ελένη, Νικόλαο, Γεώργιο, Στρατή.

Μετά το θάνατο του Κίτσου Μπότσαρη την αρχηγία της φάρας των Μποτσαραίων ανέλαβε ο αδελφός του, Νότης Μπότσαρης, υστερότοκος γιος του Γιώργη Μπότσαρη.

Πηγές
 Μεγάλη Ελληνική Εγκυκλοπαίδεια, τόμ. ΙΖ΄, σελ. 714

Μποτσαρης Κιτσος
Κιτσος
Διεθνής Οργανισμός Μετανάστευσης

Ο Διεθνής Οργανισμός Μετανάστευσης (ΔΟΜ, διεθνώς ΙΟΜ) αποτελεί ένα διακυβερνητικό οργανισμό που ιδρύθηκε το 1951 προκειμένου να ρυθμιστεί σε επίπεδο διεθνούς αγοράς το πρόβλημα της ανθρώπινης μετανάστευσης που άρχισε να γίνεται οξύτατο ιδιαίτερα μετά τον Β΄ Παγκόσμιο Πόλεμο.

Ίδρυση
Έτσι τον Οκτώβριο του 1951 συγκλήθηκε στη Νάπολη το Διεθνές Συνέδριο Μετανάστευσης (ή των Μεταναστεύσεων), του οποίου και ακολούθησε στη συνέχεια η Διάσκεψη των Βρυξελλών (1951), τον Νοέμβριο - Δεκέμβριο του ίδιου έτους. Κατά τη διάσκεψη αυτή συμφωνήθηκε η ίδρυση αρχικά  με το όνομα Προσωρινή Διακυβερνητική Επιτροπή Μεταφοράς Μεταναστών εξ Ευρώπης, (με αγγλικό αρκτικόλεξο PICMME), η οποία και άρχισε να λειτουργεί από το αμέσως επόμενο έτος 1952 με έδρα τη Γενεύη, (Ελβετία), υπό το όνομα Διακυβερνητική Επιτροπή Μετανάστευσης εξ Ευρώπης (ΔΕΜΕ)  και με εγκατάσταση κλιμακίων της σε διάφορα κράτη της Ευρώπης.
Σημειώνεται ότι το 1980 η ΔΕΜΕ άλλαξε όνομα με νεότερο Διακυβερνητική Επιτροπή Μετανάστευσης (ΔΕΜ – ICM), και το 1989 έλαβε το τελευταίο επίσημο όνομα Διεθνής Οργανισμός Μεταναστεύσης που ισχύει σήμερα.

Έτσι ενώ αρχικά δημιουργήθηκε προκειμένου να τεθεί τέλος στο χάος που είχε προκαλέσει ο Β΄ Παγκόσμιος Πόλεμος εδικά στην Ευρώπη, στο πρόβλημα της επανεγκατάστασης στις πατρογονικές εστίες, περίπου 10 εκατομμυρίων ξεριζωμένων ανθρώπων, στη δεκαετία του 1950, οι μετανάστες στην Ευρώπη έφθασαν το ένα εκατομμύριο, που αναζητούσαν νέους τόπους μόνιμης εγκατάστασης. 
Στη συνέχεια ο οργανισμός αυτός ανέλαβε επίσης να καλύψει το μεταναστευτικό πρόβλημα που προερχόταν και από άλλες περιπτώσεις όπως  πολέμους, επαναστάσεις και φυσικές καταστροφές με συνέπεια να διαμορφωθεί έτσι η σημερινή ονομασία του οργανισμού. Σημαντικότερες τέτοιες  περιπτώσεις ήταν εκείνες του ψυχρού πολέμου, της Χιλής το (1973), του Βιετνάμ (1975), του Κουβέιτ (1990), του Κοσσυφοπεδίου (1999), του Ιράκ (Κουρδιστάν), το τσουνάμι στη ΝΑ Ασία (), του σεισμού του Πακιστάν (2005), με τελευταίο το σεισμό της Αϊτής, καθώς και άλλες περιπτώσεις συμβάντων σε χώρες της Αφρικής.

Μέλη
Σήμερα στον ΔΟΜ συμμετέχουν 174 Χώρες μέλη.

Επίσημη γλώσσα
Επίσημες γλώσσες στον ΔΟΜ είναι η Αγγλική, η Γαλλική και η Ισπανική.

Εξωτερικοί σύνδεσμοι 
•Διεθνής Οργανισμός Μετανάστευσης (Διεθνής ιστότοπος)

•Διεθνής Οργανισμός Μετανάστευσης (Ελληνικός ιστότοπος)
Μετανάστευση
Διεθνείς οργανισμοί
Μιχάλης Τούμπουρος

Ο Μιχάλης Τούμπουρος (Άρτα, 29 Σεπτεμβρίου 1959 - Καλαμάτα, 3 Μαρτίου 2010) ήταν Έλληνας πυρηνικός ιατρός, μουσικός, συνθέτης, στιχουργός και τραγουδιστής. 

Σπούδασε ιατρική στο Πανεπιστήμιο Αθηνών και ειδικεύτηκε στην πυρηνική ιατρική. Κατείχε δε, τον τίτλο του Διδάκτορα του Πανεπιστημίου Αθηνών. Εργαζόταν ως πυρηνικός ιατρός στην Καλαμάτα. Ήταν αυτοδίδακτος μουσικός και έγραφε στίχους και μουσική από το 1977. Συνεργάστηκε με ποικίλα μουσικά σχήματα στην Αθήνα. Το 1991, κέρδισε το 3ο βραβείο στο Φεστιβάλ Ελληνικού Τραγουδιού Καλαμάτας, που διοργάνωσε ο αξέχαστος Μάνος Χατζιδάκις, συμμετέχοντας με το τραγούδι «Μονολογώντας». Επί δέκα περίπου χρόνια ασχολήθηκε με τη μουσική θεάτρου και είχε γράψει μουσική για 12 περίπου θεατρικά έργα. Είχε τιμηθεί με το 1ο βραβείο μουσικής θεάτρου στο Φεστιβάλ της Καρδίτσας για το έργο «Τρωάδες» του Ευριπίδη (σκηνοθεσία Κώστας Κατσουλάκης), με το σχήμα «Θεατρική Διαδρομή Καλαμάτας» και στο φεστιβάλ της Καρδίτσας για το έργο «Γέρμα» (σκηνοθεσία Κώστας Κατσουλάκης) επίσης με τη «Θεατρική Διαδρομή». Το 2006 έλαβε μέρος στο Φεστιβάλ Τραγουδιού Θεσσαλονίκης με το μουσικό κομμάτι «Άρωμα». Ο Μιχάλης Τούμπουρος απεβίωσε αναπάντεχα σε τροχαίο στις 02:30 τα ξημερώματα στις 3 Μαρτίου 2010, όταν η μηχανή του εξετράπη της πορείας της και προσέκρουσε σε κολόνα.

Εξωτερικοί σύνδεσμοι 

Έλληνες μουσικοί
Έλληνες στιχουργοί
Έλληνες πυρηνικοί ιατροί
Έλληνες ιατροί του 20ου αιώνα
Έλληνες ιατροί του 21ου αιώνα
Μοναστηράκι Αιτωλοακαρνανίας

Το Μοναστηράκι ανήκει στο Δήμο Ακτίου Βόνιτσας και βρίσκεται στη βορειοδυτική άκρη του Νομού Αιτωλοακαρνανίας, στην πρώην επαρχία Ξηρομέρου, 10 χιλιόμετρα από τον Αμβρακικό κόλπο, σε υψόμετρο 340 μέτρα στα Ακαρνανικά όρη και έχει 1.314 κατοίκους.  2011  

Ο καταρράκτης Σεπετός είναι η συνέχιση του ποταμού Κεφαλόβρυσου, που πηγάζει από το Μοναστηράκι κάτω από την κεντρική πλατεία και είναι ένα από τα σημαντικά αξιοθέατα του χωριού.

Πρόσβαση
Βρίσκεται 380 χιλιόμετρα από την Αθήνα και απέχει 10 χιλιόμετρα από τη Βόνιτσα. Η πρόσβαση στο χωριό γίνεται με λεωφορείο, (4 ώρες από Αθήνα), με τερματικό σταθμό τη Βόνιτσα και μετεπιβίβαση σε άλλο λεωφορείο για το Μοναστηράκι (10 min). Επίσης, στην περιοχή υπάρχει το Αεροδρόμιο Ακτίου, το οποίο εξυπηρετεί την ευρύτερη περιοχή.

Τοπική Οικονομία

Η γεωργία και η κτηνοτροφία, ενίοτε βιολογική είναι η γενική απασχόληση των κατοίκων του χωριού. Στο χωριό λειτουργεί ιατρείο για μερικές μέρες της εβδομάδας μονο.

Ιστορικά στοιχεία

Στη ράχη που βρίσκεται πλάι στο σημερινό Μοναστηράκι και ανάμεσα σε δυο ρέματα, εντοπίστηκε, με βάση διάφορα αρχαιολογικά ευρήματα, η θέση ενός ρωμαϊκού οικισμού. Από τη στρατηγική αυτή θέση έχει κανείς οπτικό έλεγχο σε μια ακτίνα πολλών χιλιομέτρων, καθώς προς τα ΒΔ φαίνεται όλος ο κάμπος της Βόνιτσας και ο όρμος της και προς Α τα υψώματα με τα ερείπια του αρχαίου Θυρρείου. Η ίδρυση του οικισμού θα πρέπει να αποδοθεί στην ύπαρξη εδώ πλούσιας βλάστησης και άφθονων νερών και ίσως ακόμη στην αξιοποίηση από τους Ρωμαίους των κοντινών ιαματικών πηγών της Κορπής. Επίσης, βρισκόταν πάνω στο ρωμαϊκό δρόμο που οδηγούσε από το Θύρρειο στους όρμους της Παλαίρου και της Βόνιτσας. Από την έλλειψη προρωμαϊκών αρχαιολογικών ευρημάτων εικάζεται ότι ο ρωμαϊκός αυτός οικισμός είχε πιθανώς διαδεχτεί τον αρχαίο οικισμό που βρισκόταν σε απόσταση λίγων μόνο χιλιομέτρων νότια από το Μοναστηράκι, στη θέση «Λυκόνικο». Τέτοιες μετακινήσεις πληθυσμών από ορεινά μέρη σε χαμηλότερα ήταν συνηθισμένο φαινόμενο κατά την αυτοκρατορική περίοδο, χάρη στην pax Romana.

Σημειώσεις παραπομπές
Καταρράκτης Σεπετού - Μοναστηράκι Βόνιτσας
Χωριά του νομού Αιτωλοακαρνανίας
Δήμος Ακτίου - Βόνιτσας
Βάσια Τριφύλλη

Η Βάσια Τριφύλλη (Βασιλική Ελευθερίου, Αθήνα 1 Ιουνίου 1943) είναι Ελληνίδα ηθοποιός.

Βιογραφία 
Σπούδασε στη Δραματική Σχολή του Εθνικού Θεάτρου (1969). Η πρώτη της εμφάνιση έγινε με το θίασο των Κώστα Βουτσά - Μάρως Κοντού - Νίκου Ρίζου (1969 - 1970). Στον κινηματογράφο έκανε την πρώτη της εμφάνιση το 1970 με την ταινία Ο δασκαλάκος ήταν λεβεντιά.

Είχε συμμετοχές σε ταινίες στο πλευρό του Θανάση Βέγγου, όπως: Ο παλαβός κόσμος του Θανάση, Ο φαλακρός μαθητής κ.ά. Χάρισε τη φωνή της στη μεταγλώττιση της σειράς κινουμένων σχεδίων Μάγια η μέλισσα. Είναι, επίσης, η ελληνική φωνή της Γκλεν Κλόουζ ως Κρουέλλα Ντε Βιλ, στις ταινίες Τα 101 Σκυλιά της Δαλματίας (1996) & Τα 102 Σκυλιά της Δαλματίας (2000). Αξέχαστη θα μείνει η συμμετοχή της στους Αυθαίρετους (1989).

Έχει παρουσιάσει με αρκετά μεγάλη επιτυχία, διάφορα τηλεπαιχνίδια, με κυριότερο το Ραντεβού στα τυφλά. Έχει τιμηθεί με το έπαθλο Παναθήναια για την προσφορά της στην επιθεώρηση την περίοδο 2000 - 2002.

Είναι δημοτική σύμβουλος Αθηναίων. Συμμετείχε στον τρίτο κύκλο του Dancing with the stars όπου κατέκτησε την όγδοη θέση.

Φιλμογραφία

Τηλεόραση

Κινηματογράφος

Πηγές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί φωνής
Απόφοιτοι της Δραματικής Σχολής του Εθνικού Θεάτρου
Βίλμα Τσακίρη

Η Βηθλεέμ "Βίλμα" Τσακίρη (Σέρρες, 1 Ιανουαρίου 1949) είναι Ελληνίδα ηθοποιός.

Βιογραφία 
Το πραγματικό της όνομα είναι Βηθλεέμ Τσακίρη. Ο πατέρας της Σταύρος ήταν Μικρασιάτης από την Προύσα και η μητέρα της Μαγδαληνή από τις Σαράντα Εκκλησιές της Ανατολικής Θράκης. Οι γονείς της ζούσαν στα Κοκκινόγεια Δράμας. Τελείωσε την πρώτη τάξη του δημοτικού στα Κοκκινόγεια Δράμας, συνέχισε στο 9ο δημοτικό σχολείο Σερρών και στο Λύκειο Θηλέων Σερρών.

Το όνειρο του θεάτρου την έφερε μετά το τέλος του σχολείου στην δραματική σχολή του “Κυριαζή Χαρατσάρη” στη Θεσσαλονίκη από όπου αποφοίτησε το 1970. Έχει συνεργαστεί με το Κρατικό Θέατρο Βορείου Ελλάδος για τέσσερα έτη, αμέσως μετά τις σπουδές στη σχολή Χαρατσάρη. Στην Αθήνα, όταν κατέβηκε, συνεργάστηκε με αρκετούς ηθοποιούς. Έχει λάβει μέρος σε πολλές κινηματογραφικές ταινίες ( «Είκοσι γυναίκες κι εγώ» κ.ά.) και τηλεοπτικές σειρές ( «Η τράπεζα», «Ένας μήνας και κάτι», «Η πολυκατοικία»).

Σύζυγός της υπήρξε ο επίσης ηθοποιός Γιάννης Ευαγγελίδης. Η κόρη τους, Καλλιόπη Ευαγγελίδη, είναι επίσης ηθοποιός. Τον Ιούλιο του 2012, η ηθοποιός βάπτισε την μικρότερη εγγονή της, Βίλμα από το Βηθλέεμ, το όνομα της.2008 -2011πρωταγωνίστησε στις σειρές Η Πολυκατοικία  και 2014 Δια Ταύτα και 2019 Μην αρχίζεις τη μουρμούρα και 2021 Άσε μας ρε μαμα.

Τηλεοπτικές εμφανίσεις

Πηγές
retroDB

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί φωνής
Μπιρόλ Ουνέλ

Ο Μπιρόλ Ουνέλ (Birol Ünel, 18 Αυγούστου 1961-  3 Σεπτεμβρίου 2020) ήταν Γερμανός ηθοποιός τουρκικής καταγωγής, του κινηματογράφου και του θεάτρου.

Βιογραφία 
Γεννημένος στη Σελεύκεια της επαρχίας της Μερσίνης στη νότια Τουρκία, μετανάστευσε το 1968 με τους γονείς του στη Γερμανία όπου η οικογένεια εγκαταστάθηκε στο Στουρ, κοντά στη Βρέμη. Ο Ουνέλ σπούδασε την υποκριτική τέχνη παρακολουθώντας μαθήματα στο Πανεπιστήμιο Μουσικής και Θεάτρου Αννόβερου.

Το ντεμπούτο του το έκανε στον κινηματογράφο το 1987 με τη ταινία The Passenger – Welcome to Germany, όπου πρωταγωνίστησε ο Τόνι Κέρτις. Ακολούθησαν διάφοροι μικροί ρόλοι, ώσπου το 1998 η συμμετοχή του στην ταινία Dealer τον έκανε περισσότερο γνωστό. Το ντεμπούτο του ως ηθοποιός του θεάτρου έκανε το 1992 στο Kunsthaus Tacheles του Βερολίνου, όπου εργάστηκε και ως σκηνοθέτης και μεταξύ άλλων πρωταγωνίστησε στη θεατρική παράσταση Caligula. Η συμμετοχή του στην κινηματογραφική ταινία Η Ιουλία τον Αύγουστο το 2000 ήταν η πρώτη του συμμετοχή σε ταινία του Φατίχ Ακίν. Τη μεγαλύτερη επιτυχία του είχε ως αλκοολικός στην ταινία Μαζί ποτέ το 2004, για την οποία τιμήθηκε ως καλύτερος πρωταγωνιστής με το Γερμανικό Βραβείο Κινηματογράφου. Το 2009 συμμετείχε με τους Αδάμ Μπουσδούκος και Μόριτς Μπλάιμπτροϊ στην κωμωδία Κουζίνα με ψυχή, επίσης σε σκηνοθεσία Φατίχ Ακίν.

Βραβεύσεις 
Βραβεία Ευρωπαϊκού Κινηματογράφου  
Υποψηφιότητα:
2004: Βραβείο Καλύτερου Ηθοποιού για την ταινία Μαζί ποτέ

Γερμανικό Βραβείο Κινηματογράφου  
Βράβευση:
2004: Βραβείο για τον ρόλο του Τσαχίτ στην δραματική ταινία Μαζί ποτέ

Πλήρης Κατάλογος Βραβείων: εδώ

Φιλμογραφία (επιλεγμένη) 

Πλήρης Φιλμογραφία: εδώ

Παραπομπές

Εξωτερικοί σύνδεσμοι  
Η ιστοσελίδα του Μπιρόλ Ουνέλ στο IMDb.
Η ιστοσελίδα του Μπιρόλ Ουνέλ στο cine.gr.

Τούρκοι ηθοποιοί
Γερμανοί άνδρες ηθοποιοί θεάτρου
Γερμανοί άνδρες ηθοποιοί κινηματογράφου
Γερμανοί άνδρες ηθοποιοί τηλεόρασης
Γερμανοί τουρκικής καταγωγής
Μαργαρίτα της Σκωτίας

Η Μαργαρίτα της Σκωτίας (Margaret of Scotland,, Κάστρο Γουίντσορ, 28 Φεβρουαρίου 1261 – 9 Απριλίου 1283) ήταν πριγκίπισσα της Σκωτίας, βασίλισσα της Νορβηγίας, κόρη του βασιλιά της Σκωτίας Αλεξάνδρου Γ΄ και της Μαργαρίτας της Αγγλίας. 

Έγινε βασίλισσα της Νορβηγίας, αφού παντρεύτηκε (1281) τον βασιλιά Έρικ Β΄ της Νορβηγίας, πέθανε κατά την διάρκεια της εγκυμοσύνης της κόρης της, Μαργαρίτας, που έγινε (1286) η νόμιμη διάδοχος του βασιλείου της Σκωτίας με τον θάνατο του παππού της Αλεξάνδρου Γ΄, αλλά πέθανε πρόωρα (1290) πριν την ενηλικίωσή της, με αποτέλεσμα να περάσει η Σκωτία χωρίς βασιλιά υπό Αγγλική κυριαρχία.

Οίκος του Ντάνκελντ
Οίκος του Σβερ
Βασίλισσες της Νορβηγίας
Κλαούντια Τσιέσλα

Η Κλάουντια Τσιέσλα (Claudia Ciesla) πολωνική  προφορά ΔΦΑ: [ˈklau̯dja ˈt͡ɕɛɕla], γεννημένη στις 12 Φεβρουαρίου 1987 στο Βοτζίσλαβ Σλόνσκι (Wodzisław Śląski), της Πολωνίας, ονομαζόμενη και CClaudia, είναι  Πολωνή ηθοποιός γερμανικής καταγωγής. Επίσης ασχολήθηκε με το μόντελινγκ και το τραγούδι.

Βιογραφία
Ζει στο Μπάμπεργκ της Γερμανίας. 

Έγινε γνωστή ως γκλάμουρ μοντέλο του διαδικτύου, καθώς και από δημοσιεύσεις στην Bild, το Matador, το Maxim, το Auto Bild και άλλα.

Δραστηριότητες
Τον Μάρτιο του 2006 η Κλάουντια Τσιέσλα κέρδισε το διαγωνισμό διαδικτύου Germany’s Super Girl, που οργανώθηκε από τους Auto Bild/, /Bild/, Sat.1, T-Online .

Το έτος 2007 έπαιξε σε πέντε επεισόδια της διαδικτυακής σειράς Beach Baby Constance, στο ρόλο της Νταίηζη Βάντενμπουργκ.Το Νοέμβριο του 2007 παρουσιάστηκε με το τραγούδι της Mir ziagt koaner’s Dirndlgwandel aus ως φιναλίστρια στο διεθνές φεστιβάλ μουσικής Alpen Grand Prix της Ιταλίας.
 
Τον Φεβρουάριο του 2008 η Κλάουντια Τσιέσλα υποδύθηκε το ρόλο της Λίντα στην ταινία του Μπόλυγουντ (Bollywood) Κάρμα,  η οποία γυρίστηκε στην Ινδία<ref>"Interview mit Claudia Ciesla" BNA-Bollywood News Agency, April 2008</ref> 
Τον Ιούνιο του 2008 η Κλάουντια έλαβε μέρος στην παραγωγή του  τραγουδιού "I love dancing in Espania" με τον άγγλο συνθέτη επιτυχιών Γκόρντον Λόρενς, και γυρίστηκε και ένα μουσικό κλιπ στην οικία του στο Λαντούνο της Ουαλίας. Το τραγούδι θα κυκλοφορήσει από την εταιρεία Πικβικ Ρέκορντς (Pickwick-Records) στο ΗΒ στις 11 Αυγούστου 2008.  
Τον Ιούλιο του 2008 η Τσιέσλα ανέλαβε το ρόλο της Κλαούντια σε μια τηλεοπτική παραγωγή στο Παλέρμο της Ιταλίας, στη νέα ιταλική σειρά με τον τίτλο "Outsiders in Palermo". "BILD-online, 1. Aug. 2008"
Τον Αύγουστο του 2008, έπαιξε στην Ινδο-γερμανική ταινίαKi Jana Pardes''. 
Τον Σεπτέμβριο η Κλαούντια συμμετείχε στο ρόλο μιας γερμανίδας δημοσιογράφου στην ινδική ταινία «10:10» (Σκηνοθεσία "Arin Παύλος»).  
Το ίδιος έτος 2008 η Τσιέσλα ανακηρύχθηκε στην Αυστρία στο Νταμύλς (Damüls) σε Βασίλισσα του Χιονιού . 

Η Κλαούντια Τσίεσλα από τον Οκτώβριο του 2009 και για 10 εβδομάδες συμμετείχε στην ινδική εκπομπή με διασημότητες "Bigg BOSS". Η Bigg Boss είναι μια τηλεοπτική εκπομπή της Endemol από την Ινδία και είναι παρόμοια με τη βρετανική τηλεοπτική εκπομπή Big Brother. Αλλά στην ινδική εκδοχή συμμετέχουν μόνο προσωπικότητες από το χώρο του θεάματος.
Τον Νοέμβριο του 2009 τιμήθηκε με το  βραβείο Karmaveer Puraskaar στην Ινδία..

Αναφορές

Εξωτερικοί σύνδεσμοι
 Official website
 IMDB Claudia Ciesla
 Sedcard bei ShowCast

Πολωνές ηθοποιοί
Φωτομοντέλα
Στιβ Λέο Μπέλεκ

Ο Στιβ Λέο Μπέλεκ είναι Καμερουνέζος ποδοσφαιριστής, γεννημένος στις 21 Φεβρουαρίου 1993 στη Γιαουντέ. Είναι γιος του παλαιού διεθνή Καμερουνέζου ποδοσφαιριστή Τόμας Λίμπιχ.

Καριέρα 
Ο Στιβ Λέο Μπέλεκ υπέγραψε το πρώτο του επαγγελματικό συμβόλαιο τον Ιούλιο του 2009 σε ηλικία 16,5 ετών με τον Πανθρακικό Κομοτηνής, αλλά λόγω του ότι ο ομάδα είχε αποκτήσει ήδη 5 μη κοινοτικούς ποδοσφαιριστές, αλλά και του νεαρού της ηλικίας του ποδοσφαιριστή, δεν αγωνίστηκε στην πρώτη ομάδα μέχρι τον Ιανουάριο του 2010. Οι καλές εμφανίσεις του στο δεύτερο μισό της περιόδου 2009-10 αλλά και η εντυπωσιακή σωματοδομή του κέντρισαν αμέσως το ενδιαφέρον μεγάλων ομάδων, μεταξύ αυτών οι αγγλικές Τότεναμ Χότσπερ και Μπλάκμπερν Ρόβερς,οι Ιταλικές Ουντινέζε και Γιουβέντους αλλά και οι ΠΑΟΚ, Παναθηναικός και ΑΕΚ.Τελικά το καλοκαίρι του 2010 μεταγράφηκε στην Ιταλική Ουντινέζε.Το καλοκαίρι του 2011 επέστρεψε στην Ελλάδα με την μορφή δανεισμού για ένα χρόνο από την Ουντινέζε στην ΑΕΚ. Με την ΑΕΚ έκανε την πρώτη του εμφάνιση τον Αύγουστο του 2011 στο πρώτο προκριματικό αγώνα του ΟΥΕΦΑ Γιουρόπα Λιγκ εναντίον της Ντιναμό Τιφλίδας ολοκλήρωσε την σεζόν με 24 εμφανίσεις και 5 γκολ. Την επόμενη σεζόν η Ουντινέζε έστειλε τον νεαρό ποδοσφαιριστή υπό την μορφή δανεικού στην Γουότφορντ ΦΚ

Πηγές-Συνδέσεις 
 Η καριέρα του Μπέλεκ στην Ελλάδα
 Συνέντευξη του Μπέλεκ
 Στο στόχαστρο της Τότεναμ ο Μπέλεκ (Αγγλικό άρθρο)

Επιθετικοί ποδοσφαιριστές
Καμερουνέζοι ποδοσφαιριστές
Ποδοσφαιριστές Πανθρακικού
Ποδοσφαιριστές Σούπερ Λιγκ Ελλάδας
Ποδοσφαιριστές Γουότφορντ ΦΚ
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Εθνικής Καμερούν Κ20
Ποδοσφαιριστές Εθνικής Καμερούν U17
Ποδοσφαιριστές Στίβενεϊτζ ΦΚ
Ποδοσφαιριστές Φιορεντίνα
Ποδοσφαιριστές Ουντινέζε Κάλτσιο
Ποδοσφαιριστές ΦΚ Κροτόνε
Ποδοσφαιριστές ΤΦΡ Κλουζ
Ποδοσφαιριστές Προ Λιγκ Βελγίου
Ποδοσφαιριστές Σέριε Β
Ποδοσφαιριστές Φούτμπολ Λιγκ (Αγγλία)
Ξένοι ποδοσφαιριστές στην Ελλάδα
Ξένοι ποδοσφαιριστές στο Βέλγιο
Ξένοι ποδοσφαιριστές στη Ρουμανία
Εικόνα

Εικόνα είναι η αποτύπωση, η απομνημόνευση, της εμφάνισης ενός ή περισσότερων αντικειμένων ή προσώπων. Η αποτύπωση αυτή μπορεί να γίνεται σε μέσο όπως το χαρτί, στη μνήμη και την οθόνη ενός υπολογιστή ή μιας φωτογραφικής μηχανής, στο ανθρώπινο μυαλό κλπ. Η εικόνα περιέχει συνήθως πληροφορία δύο ή τριών διαστάσεων και η «κινούμενη» εικόνα (βίντεο) έχει την έννοια της απεικόνισης με σειρές εικόνων στον χρόνο του θέματος που αποτυπώνεται.

Ως λέξη, η εικόνα χρησιμοποιείται επίσης για κάθε δύο διαστάσεων σχήμα, όπως ένα χάρτη, ένα διάγραμμα, ένα γράφημα πίτας, ή ένα ζωγραφικό έργο.

Μια φευγαλέα εικόνα συγκρατείται για μικρό χρονικό διάστημα. Τέτοια μπορεί να είναι αντανάκλασή μας που βλέπουμε σε έναν καθρέφτη ή μια σκηνή (καρέ) που εμφανίζεται σε μια ταινία. Μια σταθερή εικόνα, όπως μια φωτογραφία τυπωμένη σε χαρτί, έχει απομνημονευτεί για περισσότερο χρόνο. Εικόνα μπορεί να είναι μια αγιογραφία.

Μια εικόνα μπορεί να μορφώνεται στο μυαλό κάποιου από τη φαντασία του ή να ανασύρεται εύκολα από τη μνήμη του.

Φωτογραφία
Ροδινά Ηλείας

Σχετικά με την ονομασία Γολέμι, δείτε: Γολέμι

Τα Ροδινά είναι χωριό του Νομού Ηλείας. Αποτελεί δημοτικό διαμέρισμα του Δήμου Ζαχάρως. Βρίσκεται 44 χλμ νοτιοανατολικά του Πύργου, στις δυτικές υπώρειες του Όρους Μίνθη, σε υψόμετρο 360 μέτρα. Ο πληθυσμός του είναι 176 κάτοικοι. Το παλαιότερο όνομα του οικισμού ήταν Γολέμη .

Τα Ροδινά είναι επίσης η πατρίδα του γνωστού ράπερ Ο Μικρός Νικόλας (Νίκος Αλεξανδρόπουλος) και του Δημάρχου Νέας Φιλαδέλφειας–Χαλκηδόνος, Άρη Βασιλόπουλου.

Παραπομπές 

Χωριά του νομού Ηλείας
Δήμος Ζαχάρως
Α1 Κατηγορία υδατοσφαίρισης ανδρών 2008-2009

Η Α1 Κατηγορία υδατοσφαίρισης ανδρών 2008–09 ξεκίνησε στις 15 Νοεμβρίου 2008 και ολοκληρώθηκε στις 31 Μαΐου 2009 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για 24η φορά στην ιστορία του και για τρίτη συνεχόμενη χρονιά, ενώ έγινε η πρώτη ομάδα στην ιστορία του ελληνικού πρωταθλήματος, που το κατέκτησε μόνο με νίκες. Χαρακτηριστικό επίσης της περιόδου είναι ότι η ομάδα με τα περισσότερα πρωταθλήματα υδατοσφαίρισης ανδρών, ο Εθνικός Πειραιώς, υποβιβάστηκε για πρώτη φορά στην ιστορία του στην Α2 Κατηγορία.

Κανονική Περίοδος

Βαθμολογία

Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων

Πίνακας αποτελεσμάτων

Πλέι οφ

Α' Φάση

Ημιτελικοί

Θέσεις 5–6

Θέσεις 3–4

Τελικοί

Τελική κατάταξη

Εξωτερικοί σύνδεσμοι Πηγές
Το πρωτάθλημα στο sport.gr
Ο Ολυμπιακός Πρωταθλητής Ανδρών 2009 στο water-polo.gr
Η Α1 Ανδρών 2008–09 στο water-polo.gr

2008 2009
Υδατοσφαίριση το 2008
Υδατοσφαίριση το 2009
Εμπόριο

Με τον όρο εμπόριο εννοούμε την μεταπώληση υλικών αγαθών ή υπηρεσιών με επιδίωξη το κέρδος. Εμπόριο αποτελούν η βιομηχανία, η βιοτεχνία και γενικά κάθε εργασία που συμβάλει στη διεξαγωγή του εμπορίου άμεσα ή έμμεσα όπως οι τράπεζες, οι εμπορικοί αντιπρόσωποι, οι μεσίτες κλπ. 

Το εμπόριο διακρίνεται σε τρεις τύπους:
 Το εσωτερικό εμπόριο στο οποίο τα προϊόντα πωλούνται μέσα στα όρια του κράτους.
 Το εξωτερικό εμπόριο στο οποίο τα προϊόντα πωλούνται μεταξύ δυο ή περισσοτέρων κρατών με την βοήθεια πλοίων, αεροσκαφών, φορτηγών κλπ.
 Το διεθνές εμπόριο στο οποίο τα προϊόντα πωλούνται μεταξύ των περισσοτέρων χωρών του κόσμου.
Στο εμπόριο αναγνωρίζεται η τεράστια σημασία του για την οικονομική και κοινωνική ανάπτυξη μιας χώρας. Στον κόσμο υπάρχουν πολλές εταιρίες και το εμπόριο είναι ο μοναδικός τρόπος να προωθήσουν τα προϊόντα τους.

Εξωτερικοί σύνδεσμοι
Α1 Κατηγορία υδατοσφαίρισης ανδρών 2007-2008

Η Α1 Κατηγορία υδατοσφαίρισης ανδρών 2007–08 ξεκίνησε στις 17 Οκτωβρίου 2007 και ολοκληρώθηκε στις 2 Μαΐου 2008 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για 23η φορά στην ιστορία του και για δεύτερη συνεχόμενη χρονιά.

Κανονική περίοδος

Βαθμολογία

Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων

Πίνακας αποτελεσμάτων

Πλέι οφ

Α' Φάση

Ημιτελικοί

Θέσεις 5–6

Θέσεις 3–4

Τελικοί

Τελική κατάταξη

Εξωτερικοί σύνδεσμοι
Το πρωτάθλημα στο sport.gr
Η Α1 Ανδρών 2007–08 στο water-polo.gr

2007 2008
Υδατοσφαίριση το 2007
Υδατοσφαίριση το 2008
Επαρχία Σαμψούντας

Η επαρχία Σαμψούντας είναι επαρχία της βόρειας Τουρκίας στην περιοχή Μαύρης Θάλασσας. Βρίσκεται ανάμεσα στις επαρχίες Σινώπης και Ορντού. Η επαρχία καταλαμβάνει έκταση 9.579 τ.χλμ. και ο πληθυσμός της είναι 1.187.536  σύμφωνα με εκτίμηση το 2007. Πρωτεύουσα της είναι η Σαμψούντα, μια πόλη με πληθυσμό 725.111.

Εξωτερικοί σύνδεσμοι

Επίσημη ιστοσελίδα

Σαμψούντας
Μπουράν (διαστημόπλοιο)

Το Μπουράν (Ρωσικά: Буран, Χιονοθύελλα) ήταν το μόνο Διαστημικό Λεωφορείο που ολοκληρώθηκε από το σοβιετικό Πρόγραμμα Μπουράν. Το Μπουράν ολοκλήρωσε μια μη επανδρωμένη πτήση το 1988 πριν από την ακύρωση του Σοβιετικού προγράμματος το 1993.
Το Μπουράν μεταγενέστερα καταστράφηκε σε κατάρρευση υπόστεγου το 2002. Σήμερα το διαστημόπλιο βρίσκετε στο τεχνικό μουσείο του Σπάγιερ της Γερμανίας, νοτίως της Φρανκφούρτης, όπου υπάρχουν ιστορικά αεροσκάφη και πλοία.

Επισκόπηση 
Το Μπουράν είχε σχεδιαστεί για μεταφορά κοσμοναυτών, εφοδίων, διαστημοπλοίων από την Γη στο διάστημα και αντίστροφα. Όπως και το Αμερικάνικο ομόλογο του και το Μπουράν μεταφερόταν από τον χώρο προσγείωσης στο συγκρότημα εκτόξευσης πάνω σε ένα μεγάλο αεροπλάνο. Το Μπουράν μεταφερόταν με το Antonov An-225 το οποίο κατασκευάστηκε γι'αυτό το σκοπό και παραμένει το μακρύτερο αεροπλάνο στον κόσμο.

Πρώτη πτήση 
Η πρώτη και τελευταία πτήση του Μπουράν έγινε στις 3:00 UTC τη 15 Νοεμβρίου του 1988 από το Κοσμοδρόμιο του Μπαϊκονούρ στη πλατφόρμα 110/37. Για την εκτόξευση χρησιμοποιήθηκε ο ειδικά σχεδιασμένος πύραυλος Energia. Η υποστήριξη ζωής εν μέρει είχε εγκατασταθεί.

Το Μπουράν έκανε την τροχιά της Γης δύο φορές σε 206 λεπτά πτήσης. Προσγειώθηκε αυτόματα σε διάδρομο στο Κοσμοδρόμιο του Μπαϊκονούρ, που παρά πλευρική ταχύτητα ανέμου 62,1 χλμ/ω, προσγειώθηκε με διαφορά μόνο 3 μέτρων πλαγίως και 10 μέτρων κατά μήκος από τον στόχο.

Προβλεπόμενες πτήσεις 
Το 1989 είχε προβλεφθεί ότι θα μπορούσε να γίνει δεύτερη μη επανδρωμένη πτήση το 1993, με διάρκεια 15-20 ημερών. Λόγω της ακύρωσης του προγράμματος δεν έγινε αυτή η πτήση. Μερικοί επιστήμονες έψαχναν τρόπο για την αναβίωση του Μπουράν, ειδικά μετά την τραγωδία του Κολούμπια. Τώρα η Ρωσία σχεδιάζει τα PPTS και Kliper.

Καταστροφή 
Στις 12 Μαΐου 2002 το υπόστεγο όπου στεγαζόταν το Μπουράν στο Καζακστάν κατέρρευσε, λόγω κακής συντήρησης. Η κατάρρευση σκότωσε οκτώ εργάτες ενώ κατέστρεψε και το Μπουράν.

Δείτε επίσης 
 Διαστημικό Λεωφορείο

Παραπομπές

Περαιτέρω ανάγνωση 
 Energiya-Buran: The Soviet Space Shuttle, Bart Hendrick and Bert Vis, Springer-Praxis, 2007, pp526, ISBN 978-0-387-69848-9.
 Heinz Elser, Margrit Elser-Haft, Vladim Lukashevich: Buran - History and Transportation of the Russian Space shuttle OK-GLI to the Technik Museum Speyer, two Languages: German and Englisch, 2008, ISBN 3-9809437-7-1

Εξωτερικοί σύνδεσμοι 

 buran.ru, Η επίσημη ιστοσελίδα του Μπουράν.
 Φωτογραφία του κατεστραμμένου υπόστεγου

Διαστημικά λεωφορεία
Άντονι Κουίν

Ο Άντονι Κουίν (Άντονυ Κουίν) (αγγλικά: Anthony Quinn, 21 Απριλίου 1915 – 3 Ιουνίου 2001) ήταν μεξικανο-ιρλανδικής καταγωγής Αμερικανός ηθοποιός βραβευμένος με Όσκαρ. Ο διασημότερος ρόλος του ήταν αυτός του Ζορμπά, στην ομώνυμη ταινία του Μιχάλη Κακογιάννη Αλέξης Ζορμπάς (1964), ενώ πρωταγωνίστησε, μεταξύ άλλων, στις ταινίες Λώρενς της Αραβίας (Lawrence Of Arabia, 1962), Τα Κανόνια του Ναβαρόνε (The Guns Of Navarone, 1961) και Λα Στράντα (La Strada, 1954). Γεννήθηκε στην πόλη Τσιουάουα του Μεξικού το 1915 και μεγάλωσε στο Λος Άντζελες.Εμφανίστηκε σε περισσότερες από 150 ταινίες σε διάστημα 50 ετών και βραβεύτηκε με Όσκαρ Β' Ανδρικού Ρόλου το 1952 στην ταινία "Βίβα Ζαπάτα" (Viva Zapata!) ως συμπρωταγωνιστής του Μάρλον Μπράντο. Παρόμοια τιμητική διάκριση έλαβε τέσσερα χρόνια αργότερα και για την ερμηνεία του στο ρόλο του ζωγράφου Πολ Γκογκέν στο φιλμ "Η ζωή ενός ανθρώπου" (Lust For Life, 1956).

Ο ρόλος του Αλέξη Ζορμπά, συμπρωταγωνιστώντας με τους Άλαν Μπέιτς και Ειρήνη Παππά, που ερμήνευσε το 1963 παρέμεινε ο πλέον αξιομνημόνευτός του. Τον ίδιο ρόλο ερμήνευσε και σε θεατρική παράσταση στο Μπρόντγουεϊ το 1984. Ο Κουίν ξεκίνησε την καλλιτεχνική του πορεία το 1936 με την ταινία "Λόγια (Paroles)" και μετά συνέχισε με την ταινία "Γαλαξίας". Το 1937 παντρεύτηκε την Κάθριν ντε Μίλ, κόρη του παραγωγού και σκηνοθέτη Σέσιλ Ντε Μιλ ενώ στη συνέχεια ασχολήθηκε με το θέατρο και γνώρισε την επιτυχία με την ερμηνεία του στο έργο "Λεωφορείον ο πόθος" του Τένεσι Ουίλιαμς. Από τους γάμους του και τους διάφορους κατά καιρούς ερωτικούς δεσμούς του ο ηθοποιός απέκτησε συνολικά 13 παιδιά. Πέραν της υποκριτικής, ο Άντονι Κουίν ασχολήθηκε σε ερασιτεχνικό επίπεδο με τη ζωγραφική. Πέθανε στη Βοστώνη το 2001.

Ομώνυμη παραλία 
Η "παραλία Άντονι Κουίν" (Anthony Quinn beach) βρίσκεται στη Ρόδο ανάμεσα στις παραλίες Φαληράκι και Λαδικό, μέσα σε ένα μικρό ορμίσκο, 15 χιλιόμετρα νότια από την πρωτεύουσα. Η παραλία είναι περίπου 250 μέτρα μήκος και ονομάστηκε έτσι από τους ντόπιους μετά το γύρισμα της ταινίας "Τα Κανόνια του Ναβαρόνε" τιμώντας έτσι τον διάσημο ηθοποιό.

Παραπομπές

Εξωτερικοί Σύνδεσμοι 

  

Βραβευμένοι με Όσκαρ Β' Ανδρικού Ρόλου
Αμερικανοί άνδρες ηθοποιοί κινηματογράφου
Μεξικανοί άνδρες ηθοποιοί κινηματογράφου
Ζαν-Κλοντ Τρισέ

Ο Ζαν-Κλοντ Τρισέ (Jean-Claude Trichet) είναι Γάλλος οικονομολόγος πρόεδρος της Ευρωπαϊκής Κεντρικής Τράπεζας από το 2003 έως το 2011 και μέλος της Τράπεζας για τους Διεθνείς Διακανονισμούς.

Γεννήθηκε στις 20 Δεκεμβρίου 1942, στην πόλη Λυών, ενώ φοίτησε στο École des Mines de Nancy. Αργότερα φοίτησε στο Institut d' études politiques de Paris και στο École nationale d'administration, δύο από τα ανώτατα γαλλικά ιδρύματα στον τομέα των πολιτικών επιστημών και της κρατικής διοίκησης.

Το 1987 έγινε μέλος του Γκρουπ των 30 (G30), ενός οικονομικού συμβουλευτικού σώματος με έδρα την Ουάσιγκτον. Από το 1978 έως το 1998 ανέλαβε διάφορους ρόλους σε μεγάλους οργανισμούς στην Γαλλία, αλλά και διεθνώς. Το 1993 ανέλαβε την διοίκηση της Τράπεζας της Γαλλίας, ενώ τον Ιανουάριο του 2003 παραπέμφθηκε σε δίκη για ένα οικονομικό σκάνδαλο που αφορούσε παρατυπίες στην Crédit Lyonnais, μία από της μεγαλύτερες τράπεζες της χώρας, μαζί με άλλους 8 κατηγορούμενους. Τελικά, τον Ιούνιο του ίδιου έτους απαλλάχθηκε από τις κατηγορίες., ενώ στη σύνοδο των G10, των 10 δηλαδή ισχυρότερων οικονομιών, εκείνη την περίοδο διατέλεσε χρέη προέδρου.

Την 1η Νοεμβρίου του 2003 ανέλαβε την διοίκηση της Ευρωπαϊκής Κεντρικής Τράπεζας, στη θέση του Βιμ Ντούιζενμπεργκ. Ο Τρισέ είναι ο δεύτερος πρόεδρος στην ιστορία της Τράπεζας.

Το 2008 κέρδισε το βραβείο Όραμα για την Ευρώπη, για την συνεισφορά του στην ευρωπαϊκή ολοκλήρωση. Έχει επίσης βραβευθεί από διάφορα οικονομικά περιοδικά με ένα πλήθος από σχετικά με τα οικονομικά βραβεία.

Με το ξέσπασμα της οικονομικής κρίσης του 2009, την οποία θεωρεί πως οφείλεται στην υποβάθμιση του κινδύνου από την παγκόσμια οικονομική κοινότητα, πρότεινε αλλαγή προτύπου στην παγκόσμια οικονομία και μεταρρυθμίσεις για τη μείωση των βραχυπρόθεσμων πολιτικών εντός των τραπεζών και την αύξηση της διαφάνειας.

Παραπομπές

Εξωτερικοί σύνδεσμοι 

 Βιογραφικό σημείωμα του κ. Ζαν-Κλοντ Τρισέ στην ΕΚΤ
 Ομιλία με θέμα «Οι εξωτερικές και εσωτερικές διαστάσεις της Ευρώπης Ανταγωνιστικότητα» στο IIEA, 26 - 02 - 2009

Γάλλοι οικονομολόγοι
Φοιτητές της Εθνικής Σχολής Διοικήσεως (Γαλλία)
Βραβευθέντες με το Βραβείο Καρλομάγνος
Πρόεδροι Ευρωπαϊκής Κεντρικής Τράπεζας
Ότο Χέρσμαν

Ο  Ότο Χέρσμαν (Otto Herschmann) (Βιέννη 4 Ιανουαρίου 1877 - Πολωνία, 17 Ιουνίου 1942) ήταν Αυστριακός ολυμπιονίκης της κολύμβησης. 

Ο Χέρτσμαν κατέκτησε δύο μετάλλια σε δύο διαφορετικές Ολυμπιάδες για την Αυστρία. Στους Α' Ολυμπιακούς αγώνες του 1896 στην Αθήνα πήρες μέρος στην κολύμβηση. Ήταν τρίτος ολυμπιονίκης στα 100 μ. ελεύθερο πίσω από τους Χάγιος και Χωραφά, οι αγώνες είχαν γίνει στη Ζέα. Πήρε μέρος και στους Ολυμπιακούς αγώνες του 1912 στην Στοκχόλμη στο ομαδικό της σπάθης με την εθνική ομάδα όπου ήταν δεύτερος Ολυμπιονίκης. Την εποχή εκείνη ήταν πρόεδρος της Αυστριακής Ολυμπιακής επιτροπής και βουλευτής στο Αυστριακό κοινοβούλιο. 

Μετά την κατάληψη της Αυστρίας από τα Γερμανικά στρατεύματα και λόγω της εβραϊκής του καταγωγής συνελήφθη στη Βιέννη στις 14 Ιανουαρίου 1942. Στάλθηκε αρχικά στο στρατόπεδο συγκέντρωσης του Σομπιμπόρ και μετά στο Izbica όπου και πέθανε το ίδιο έτος.

Παραπομπές 
 Otto Herschmann at www.jewishsports.net
 INTERNATIONAL OLYMPIC COMMITTEE - OLYMPIC GAMES at 209.85.165.104

Εξωτερικοί σύνδεσμοι 
 Olympic results
 Jews in Sports
 Jewish Sports bio
 Holocaust Museum bio 
 "The Olympics and the Holocaust"

Αυστριακοί Ολυμπιονίκες
Αυστριακοί αθλητές της ξιφασκίας
Αυστριακοί αθλητές της κολύμβησης
Αυστριακοί πολιτικοί